સુત્રોનું કહેવુ છે કે સ્ટુડિયોમાં છેલ્લા કેટલાક સમયથી કામ નથી થઈ રહ્યુ છે, તેમજ સ્ટુડિયો નફામાં ધધો નથી કરી રહ્યો, આ કારણસર કપુર પરિવારે સાથે મળીને આરકે સ્ટુડિયો વેચવાનો નિર્ણય કર્યો છે. ઉપરાંત સ્ટુડિયોમાં લાગેલ આગ બાદ તેનુ રીનોવેશન કરાવાનો ખર્ચ પણ વધુ હોવાની વાત પણ કપુર પરિવાર કરી ચુક્યા છે. આપને જણાવી દઈએ કે, આરકે સ્ટુડિયોની સ્થાપના ૧૯૪૮માં રાજકપુરે કરી હતી. આ સ્ટુડિયોમાં અનેક ફિલ્મો બની ચુકી છે. જેમાં આગ, બરસાત, આવારા, જીસ દેશ મેં ગંગા બહતી હૈ, શ્રી ૪૨૦, મેરા નામ જોકરનો સમાવેશ થાય છે. આ ઉપરાંત સત્યમ શિવમ સુંદરમ, પ્રેમ રોગ, રામ તેરી ગંગા મૈલી જેવી ફિલ્મો પણ આ સ્ટુડિયોમાં જ બની છે. તેમજ આ સ્ટુડિયોનો કેટલાક રીયાલીટી શો માટે પણ ઉપયોગ કરવામાં આવ્યો છે.